CELEX: 62021TN0728
Language: ro
Date: 2021-11-05 00:00:00
Title: Cauza T-728/21: Acțiune introdusă la 5 noiembrie 2021 – LW/Comisia

10.1.2022   
            
            
               RO
            
            
               Jurnalul Oficial al Uniunii Europene
            
            
               C 11/38
            
         
      Acțiune introdusă la 5 noiembrie 2021 – LW/Comisia
      (Cauza T-728/21)
      (2022/C 11/53)
      Limba de procedură: engleza
      
         Părțile
      
      
         Reclamantă: LW (reprezentanți: L. Levi și N. Flandin, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei pârâtei de a o repartiza pe reclamantă pe un alt post în cadrul aceleiași unități;
               
            
                  —
               
               
                  precum și, dacă este necesar, anularea deciziei contestate a pârâtei de a respinge reclamația formulată de reclamantă împotriva deciziei de schimbare a repartizării;
               
            
                  —
               
               
                  dispunerea reparării prejudiciului moral suferit de reclamantă și
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă șase motive.
      
                  1.
               
               
                  Primul motiv întemeiat pe faptul că decizia de schimbare a repartizării aduce atingere intereselor juridice ale reclamantei.
               
            
                  2.
               
               
                  Al doilea motiv întemeiat pe faptul că decizia de schimbare a repartizării nu a fost adoptată de autoritatea împuternicită să facă numiri competentă.
               
            
                  3.
               
               
                  Al treilea motiv întemeiat pe faptul că decizia de schimbare a repartizării și decizia contestată au fost adoptate cu încălcarea articolului 7 alineatul (1) din Statutul funcționarilor.
               
            
                  4.
               
               
                  Al patrulea motiv întemeiat pe faptul că decizia de schimbare a repartizării și decizia contestată încalcă principiul obligației de solicitudine.
               
            
                  5.
               
               
                  Al cincilea motiv întemeiat pe faptul că decizia de schimbare a repartizării și decizia contestată încalcă obligația de motivare.
               
            
                  6.
               
               
                  Al șaselea motiv întemeiat pe faptul că decizia de schimbare a repartizării și decizia contestată sunt viciate de un conflict de interese.